
Նախագիծ: Սպիտակուցները՝ կյանքի շինարարներ
Դասարան: 11-12-րդ դասարաններ
Տևողություն: 4 շաբաթ (10 դասաժամ)

1-ին շաբաթ՝ Նախագծի ծանոթացում և հետազոտության մեկնարկ
Դաս 1: Նախագծի ծանոթացում
· Ներկայացվում է, թե ի՞նչ են սպիտակուցները, ինչու են կարևոր մարդու օրգանիզմի համար։
· Դուրս են բերում նախագծի մարտահրավերային հարցը՝  «Ինչպե՞ս են սպիտակուցները ազդում մեր օրգանիզմի առողջության վրա»։
· Քննարկվում են նախագծի ընթացքում իրականացվող քայլերը՝ թիմային աշխատանք, հետազոտություն, հանրային ներկայացում քննարկում։
· Ձևավորվում են խմբերը (3-4 աշակերտ)։
Արդյունք: Նախագծի հիմնական պլանի կազմում, հարցերի ձևակերպում։

Դաս 2: Սպիտակուցների կառուցվածք և տեսակներ
· Ներկայացնում են սպիտակուցների հիմնական բաղադրությունը (ալֆա-ամինաթթուների մնացորդներից կազմված բնական պոլիմերներ), տեսակները (բուսական, կենդանական) և նշանակությունը։
· Դիտում են կարճ տեսանյութ կամ ֆիլմ սպիտակուցների վերաբերյալ։
· Խմբերը սկսում են իրենց հետազոտությունը։
Արդյունք: Հետազոտության թեմայի և ուղղության ընտրություն։

2-րդ շաբաթ՝  Հետազոտություն և փորձեր
Դաս 3: Սպիտակուցների ֆունկցիաները և դերերը
· Հետազոտում են տեղեկատվություն սպիտակուցների գործառույթների (մարմնի կառուցվածքային բաղադրիչներ, կատալիզատորներ, հորմոններ) մասին։
· Ուսումնասիրում են թե ինչպես են սպիտակուցները փոխում մարսողությունը և առնվազն մեկ պրոցես։
· Հատուկ ուշադրություն են դարձնում սպիտակուցների պակասի և ավելցուկի ազդեցությունը առողջության վրա։ 
Արդյունք: Տեղեկտվության հավաքում և արդյունքների համադրում։
Դաս 4: Գիտափորձ և տվյալների հավաքագրում
· Կատարում են գիտափորձ՝ բյուրետի թեստ սպիտակուցի հայտաբերման որոկական ռեակցիա (անհրաժեշտ նյութեր՝ ձվի սպիտակուց, կաթ)։
· Լուսաբանում են թե ինչպիսին է սպիտակուցի որոշման մեթոդը։
· Հավաքում են տվյալներ այն մասին, թե ի՞նչ ազդեցություն ունեն սպիտակուցները սննդակարգում։ 
Արդյունք: Գիտափորձի նկարագրություն, նախնական արդյունքներ։

3-րդ շաբաթ՝ Վերլուծություն և նախագծի ստեղծում
Դաս 5: Տվյալների վերլուծություն և խմբային քննարկումներ
· Վերլուծում են կատարած փորձերի արդյունքները։
· Համեմատում են սպիտակուցի պակասի կամ ավելցուկի հետևանքները։
· Խմբերը քննարկում են իրենց ընտրած ուղղությունները սննդակարգերի վերաբերյալ։
Արդյունք: Վերլուծություն և բովանդակային տեքստի ստեղծում։
Դաս 6: Նախագծի նախնական պատրաստում
· Սովորողները սկսում են պատրաստել իրենց վերջնական արտադրանքը՝ պաստառ, տեսանյութ, շնորհանդես կամ ինտերակտիվ բլոգ։
· Ուսուցիչը դիտարկում է նախագծի նախնական տարբերակները և տալիս խորհրդատվություն բարելավումներ կատարելու նպատակով։ 
Արդյունք: Նախնական արդյունք (պրոդուկտ)։

4-րդ շաբաթ՝ Նախագծի բարելավում և հանրային ներկայացում
Դաս 7: Խմբային քննարկումներ և բարելավում
· Աշակերտները ստանում են փոխադարձ գնահատում՝ խմբից կամ ուսուցչից։
· Բարելավում են իրենց աշխատանքները՝ ըստ արձագանքների։
· Ուսուցիչն ուղղորդում է նախագծի ձևավորման, թյուրընբռնումների շտկման հարցում։ 
Արդյունք: Բարելավված նախագծի տարբերակ։
Դաս 8: Նախագծի վերջնական պատրաստում
· Շարունակում են նախապատրաստել վերջնական արդյունքը՝ հանրային արտադրանք, բանավեճ կամ տեսաֆիլմ։
· Շտկվում է նախագծի տարրերը, կատարվում է վերջնական գնահատումը։ 
Արտադրվող արդյունք: Վերջնական արտադրանք (պաստառ, վիդեո, ինտերակտիվ ներկայացում)։
Դաս 9: Հանրային ներկայացում
· Կազմակերպում են ցուցահանդես կամ նախագիծի ցուցադրություն՝ ուսուցիչների, ծնողների կամ այլ աշակերտների համար։
· Սովորողները ներկայացնում են իրենց նախագիծը՝ բացատրում, թե ինչ են սովորել և ինչ է նշանակում սպիտակուցը իրենց առօրյայում։ 
Արդյունք: Նախագիծի հանրային ներկայացում։
Դաս 10: Անհատական անդրադարձ և գնահատում
· Սովորողները կատարում են ինքնագնահատում և խմբային անդրադարձ։
· Տրվում է հետադարձ կապ սովորողների կատարած աշխատանքի մասին։ 
Արդյունք: Ինքնագնահատում և հետադարձ կապի տրամադրում։


Նախագծի գնահատման ռուբրիկ
	Բովանդակություն և գիտելիքներ

	Չափանիշ
	Միավոր
	Նկարագրություն

	Ուսումնասիրության խորություն
	Գերազանց
4
	Սովորողը կատարում է խոր ուսումնասիրություն՝ սպիտակուցների վերաբերյալ, օգտագործում է գիտական աղբյուրներ, հետազոտություն և փորձեր։

	
	Լավ
3
	Սովորողը կատարում է լավ ուսումնասիրություն՝ ընդգրկելով հիմնական փաստեր, բայց առկա է որոշ ասպեկտների խորացման կարիք։

	
	Բավարար
2
	Սովորողը կատարում է մակերեսային ուսումնասիրություն՝ հիմնականում արտագրելով աղբյուրներ։

	
	Բարելավման ենթակա
1
	Սովորողը չի կատարում լիարժեք հետազոտություն, փաստերը կամ տերմինները սխալ են կամ բացակայում են։

	Փորձ և տվյալների հավաքագրում

	Չափանիշ
	Միավոր
	Նկարագրություն

	Գիտափորձի իրականացում
	Գերազանց
4
	Գիտափորձը իրականացվել է ինքնուրույն, ճիշտ և ամբողջական նկարագրված, արդյունքները մանրամասն ու տրամաբանական են։

	
	Լավ
3
	Գիտափորձը իրականացվել է, բայց արդյունքների ներկայացումը չի ամբողջանում կամ կա համակարգման կարիք

	
	Բավարար
2
	Գիտափորձը կատարելուց հետո արդյունքները սխալ են կամ ամբողջությամբ բացակայում են։

	
	Բարելավման ենթակա
1
	Գիտափորձը չի իրականացվել կամ ամբողջությամբ սխալ է կատարվել։

	Նախագծի ստեղծում և ներկայացում

	Չափանիշ
	Միավոր
	Նկարագրություն

	Համապատասխանություն նախագծի թեմային
	Գերազանց
4
	Նախագիծը համահունչ է հիմնական հարցին, ընդգրկում է բոլոր հիմնական ասպեկտները, օգտագործում է բազմաբնույթ նյութեր (տեսանյութ, գրավոր նյութ, գրաֆիկա)։

	
	Լավ
3
	Նախագիծը համահունչ է թեմային, սակայն երբեմն բացակայում են որոշ մանրամասներ կամ որոշակի նյութեր չեն օգտագործվել։

	
	Բավարար
2
	Նախագիծը հասկանալի չէ կամ թեմայից շեղվում է։

	
	Բարելավման ենթակա
1
	Նախագիծը ամբողջովին չի համապատասխանում թեմային կամ չկա որևէ կոնկրետ աշխատանք։

	Խմբային աշխատանք և համագործակցություն

	Չափանիշ
	Միավոր
	Նկարագրություն

	Խմբային համագործակցություն
	Գերազանց
4
	Սովորողները արդյունավետ աշխատում են խմբում, բոլոր անդամները ակտիվորեն մասնակցում են աշխատանքին։

	
	Լավ
3
	Խմբում գործում է համագործակցություն, բայց կան ակտիվության կամ մասնակցության որոշ բացթողումներ։

	
	Բավարար
2
	Խմբային աշխատանքը ունի թերություններ, որոշ անդամներ պասիվ են։

	
	Բարելավման ենթակա
1
	Խմբային աշխատանքը քիչ է կամ բացարձակապես չի եղել։

	Սեփական մտքերի ձևակերպում և անդրադարձ

	Չափանիշ
	Միավոր
	Նկարագրություն

	Սեփական մտքերի արտահայտում
	Գերազանց
4
	Սովորողը մանրամասն արտահայտում է սեփական կարծիքը, գնահատում է աշխատանքը, հետագա զարգացման միտումներով։

	
	Լավ
3
	Սովորողը արտահայտում է որոշակի մտքեր աշխատանքի վերաբերյալ, բայց բացակայում է խորությունը կամ մանրամասնությունը։

	
	Բավարար
2
	Սովորողը միայն մակերեսորեն է գնահատում աշխատանքը, առանց ավելի խոր հիմնավորման։

	
	Բարելավման ենթակա
1
	Սովորողը չի կատարում ինքնագնահատում կամ բացակայում է նմանտիպ գործունեություն։

	Գնահատում և հանրային ներկայացում

	Նախագծի ներկայացում
	Գերազանց
4
	Նախագիծը ներկայացվում է լիարժեք պատրաստված, լսարանին հասկանալի և հետաքրքիր ձևով։ Ներկայացումը խթանում է հետաքրքրությունը և քննարկումը։

	
	Լավ
3
	Նախագիծը ներկայացվում է բավականին լավ, սակայն մասնակի են ներկայացվում հետաքրքությունը և մանմասները։

	
	Բավարար
2
	Նախագիծը ներկայացվում է անորոշ կամ միջին ակարդակի։

	
	Բարելավման ենթակա
1
	Նախագիծը ներկայացված է առանց որակավորված թվային կամ գրավոր նյութերի։





Աշակերտի օրագրի օրինակ
Օրագիրը կօգնի աշակերտին հետևել իր առաջընթացին և մտորել իր ուսումնական փորձի մասին։ Օրագրերը կարևոր գործիք են նախագծի ընթացքում, դրանք կարող են լինել  ինչպես տպված, այնպես էլ էլեկտրոնային ձևաչափերով։
	Նախագծի սկզբնական փուլ (1-ին շաբաթ)	

	Անուն՝

	Ժամանակահատված՝

	Հետաքրքրություններ և հարցեր՝

	· Ի՞նչ է սպիտակուցը։
· Ինչպե՞ս են սպիտակուցները կապված մեր օրգանիզմի առողջության հետ։
· Ի՞նչ տեսակի սպիտակուցներ գոյություն ունեն։

	Հետագա հարցեր

	· Որո՞նք են սպիտակուցների գործառույթները մարմնում։
· Ի՞նչ է տեղի ունենում, երբ սպիտակուցը պակասում է։

	Մտքերը նախագծի մասին՝

	· Սա հետաքրքիր թեմա է, քանի որ սպիտակուցներն ազդում են իմ ամենօրյա սննդակարգի վրա։ 
· Ես ուզում եմ հասկանալ, թե ինչպես եմ կարող ավելի ճիշտ օգտագործել սննդի մեջ սպիտակուցները։

	Ամփոփում՝

	· Այս փուլում ես դեռ շատ բան չունեմ, բայց ինձ դուր է գալիս այն գաղափարը, որ պետք է հասկանալ, թե ինչպե՞ս սպիտակուցները ազդում մեր առողջության վրա։

	Հետազոտություն և փորձեր (2-րդ շաբաթ)	

	Անուն՝

	Ժամանակահատված՝

	Ուսումնասիրություն՝

	· Այս շաբաթ ես ուսումնասիրեցի սպիտակուցների կառուցվածքը։ 
· Ես պարզեցի, որ սպիտակուցները կազմված են ամինաթթուներից և ունեն տարբեր տեսակներ՝ կենդանական և բուսական։

	Գիտափորձի ընթացք՝

	· Այս շաբաթ ես իրականացրի բյուրետի թեստ՝ ձվի սպիտակուցի վրա։ 
· Թեստը հաջողությամբ անցկացվեց, և ես կարողացա հայտնաբերել սպիտակուցը։

	Դժվարությունները՝

	· Գիտափորձի ընթացքում մի փոքր դժվարություն ունեցանք՝ թեստի որոշ մանրամասներ ճիշտ չնկատելու պատճառով, բայց վերջում պարզվեց, որ ամեն բան ճիշտ է։

	Ինչ սովորեցի՝

	· Սպիտակուցները շատ կարևոր են մեր օրգանիզմի համար։ 
· Ես հասկանում եմ, թե ինչպես է սպիտակուցը նպաստում մարմնի աճին ու վերականգնմանը։

	Նախագծի մշակում (3-րդ շաբաթ)	

	Անուն՝

	Ժամանակահատված՝

	Նախագծի ներկայացման պատրաստում՝

	· Այս շաբաթ ես ու իմ խումբը սկսեցինք պատրաստել մեր նախագիծը՝ պաստառի վրա։ 
· Մենք որոշեցինք ներկայացնել սպիտակուցի տեսակները և դրանց օգտագործումը տարբեր սննդակարգերում։

	Խմբի հետ համագործակցություն՝

	· Մենք շատ լավ համագործակցեցինք։ 
· Ես աշխատեցի բովանդակության վրա, իսկ մյուս թիմակիցները պատրաստեցին պատկերները և գրաֆիկները։

	Ստացած արձագանքներ

	· Ուսուցիչը խորհուրդ տվեց ավելի պարզ ու հասկանալի ներկայացնել տեսագրությունների մասը։

	Ամփոփում՝

	· Նախագիծը լավ է առաջ ընթանում, և ես վստահ եմ, որ վերջում մենք կունենանք հետաքրքիր ու ուսուցողական աշխատանք։

	Վերջնական պատրաստում և ներկայացում (4-րդ շաբաթ)

	Անուն՝

	Ժամանակահատված՝

	Նախագծի ներկայացում՝

	· Այս շաբաթ մենք պատրաստվեցինք ներկայացնելու մեր նախագիծը։ 
· Սովորողները, ծնողները և ուսուցիչները հետաքրքրված էին մեր աշխատանքով։ 
· Մենք ներկայացրեցինք մեր պաստառը, նկարագրեցինք սպիտակուցների կարևորությունը և ներկայացրեցինք մեր կատարած փորձերը։

	Արձագանքներ

	· Ներկայացման ընթացքում շատ լավ արձագանքներ ստացանք։ 
· Մեր նախագծի մասին հարցեր էին տալիս, և դա մեզ շատ դուր եկավ։

	Նախագծի նշանակությունը ինձ համար

	· Ես շատ գոհ եմ, որ ես մասնակցեցի այս նախագծին։ 
· Ես հիմա ավելի լավ եմ հասկանում, թե ինչ դեր ունեն սպիտակուցները մեր օրգանիզմում։ 
· Նախագծի միջոցով ոչ միայն գիտելիքներ ձեռք բերեցի, այլև սովորեցի աշխատել խմբում։

	Ամփոփում՝

	· Նախագծի ավարտը մեծ հաջողություն էր։ 
· Ես սովորեցի շատ նոր բաներ, և նախագծի ավարտից հետո զգացի, որ իմ աշխատանքը նպաստեց մարդկանց ճանաչողությանը։




